साड़े लीडर भामें ओह् कुसा बी सियासी पार्टी दे होन, इक्क दूए उप्पर नुक्ताचीनी करने, दूए दी परोख ते अपने प्रतिद्वंदी दी मखालफत करने, दूए गी भ्रश्ट ते अपने आप गी सच्चाई ते ईमानदारी दे अलम्बरदार साबतकरने दे ढंग तरीके बड़ी शैल चाल्ली जानदे न। हर सियासी पार्टी हकूमत बनाने मगरा पिछली सरकार दे दरान होए दे कम्में काजें दी जांच पड़ताल कराने ते बरोधी नेताएं उप्पर झूठे मकदमें चलाने थमां बी गरेज़ नेईं करदी। चुनाएं दे दरान बी इक्क दूए गी बदनाम करने दे हर संभव प्रयास कीते जंदे न। कोई किन्ना ईमानदार ऐ ते कुन्नै किन्नी बेईमानी कीती ऐ एह्‌दा जबाव अज्जा तक्कर कोई नेईं चुप्पी सकेआ।